JMT วิ่งเกือบ 5% นิวไฮรอบ 4 เดือน “บล.บัวหลวง” อัพเป้าใหม่ 25 บ.-ปรับกำไรปี 63-64 เพิ่ม
JMT วิ่งเกือบ 5% นิวไฮรอบ 4 เดือน “บล.บัวหลวง” อัพเป้าใหม่ 25 บ.-ปรับกำไรปี 63-64 เพิ่ม ล่าสุดอยู่ที่ 24.40 บาท บวก 1.10 บาท หรือ 4.72% มูลค่าซื้อขาย 569.22 ล้านบาท
JMT วิ่งเกือบ 5% นิวไฮรอบ 4 เดือน “บล.บัวหลวง” อัพเป้าใหม่ 25 บ.-ปรับกำไรปี 63-64 เพิ่ม ล่าสุด 24.40 บ. บวก 1.10 บ. หรือ 4.72% มูลค่าซื้อขาย 569.22 ลบ.
3 ก.ค. 2563

ผู้สื่อข่าวรายงานว่า ราคาหุ้น บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ล่าสุด ณ เวลา 14.46 น. อยู่ที่ 24.40 บาท บวก 1.10 บาท หรือ 4.72% สูงสุดที่ 24.50 บาท ต่ำสุดที่ 23.60 บาท ด้วยมูลค่าซื้อขาย 569.22 ล้านบาท โดยราคาหุ้น JMT ปรับตัวขึ้นสูงสุดในรอบ 4 เดือน นับตั้งแต่ราคาหุ้นอยู่ที่ระดับ 25 บาท เมื่อวันที่ 13 ก.พ.2563

ทั้งนี้ บล.บัวหลวง ระบุในบทวิเคราะห์ แนะนำ “ซื้อ” หุ้น JMT ปรับราคาเป้าหมายขึ้นจากเดิม 20 บาท เป็น 25 บาท และปรับกำไรของ JMT ในปี 2563-2564 ขึ้น 3% และ 4% เป็น 820 และ 1,000 ล้านบาท ตามลำดับ เพราะการซื้อกองหนี้ที่มากกว่าคาด โดยที่กองหนี้ในไตรมาส 1/63 เพิ่มขึ้น 34% เมื่อเทียบจากปีก่อน และ 5% เมื่อเทียบจากไตรมาสก่อน เป็น 7.9 พันล้านบาท ดังนั้นปรับสมมุติฐานการซื้อหนี้เพิ่มขึ้นจากเดิมคาดโต 22% เป็น 25%
นอกจากนี้มองว่า JP Insurance จะพลิกมามีกำไรในครึ่งหลังปี 2563 (หลังจากที่ขาดทุนในครึ่งปีแรก) เพราะบริษัทได้ทยอยปรับพอร์ตที่เดิมมีรถแท๊กซี่ที่เห็นตัวเลขการเคลมเยอะ มาเป็นรถส่วนบุคคลที่การเคลมน้อยกว่า แต่ได้ค่าเบี้ยประกันไม่ต่างกันมาก